Nå er gangster-Carew endelig klar for kino
VG har tidligere omtalt gangsterfilmen «Høvdinger», regissert av Irasj Asanti. Det blir John Carews norske spillefilmdebut etter at han også har spilt i den canadiske skrekkfilmen «Dead of Winter». Den endelige traileren er nå klar, se den her! Prosjektet har vært i støpeskjeen lenge, men nå er den endelig klar for sommerpremiere. Oslo kinos programdirektør Christin Berg bekrefter at filmen blir satt opp på kino i begynnelsen av juli. VG har fått tilgang på traileren som viser en fryktinngytende eks-fotballstjerne. Og han snakker gjennomgående engelsk i filmen. En annen kjendis som får sin skuespillerdebut i filmen er TV 2-profil Carsten Skjelbreid. Carew har vært på filmfestival i Cannes denne uken, hvor han festet med flere celebriteter. På fest møtte han også Hollywood-skuespiller Antonio Banderas, ifølge regissør Irasj Asanti. – John viste frem traileren til Banderas, og han likte den godt! VG møtte Carew på innspilling av filmen i januar i fjor. Da avslørte han at han hadde gjort litt forarbeid før filmingen. – Ja, jeg har lest en del bøker, og jeg gikk i klasse sammen med flere studenter. Og så har jeg hatt mye privattimer med gode lærere. Om jeg bare plukker opp 10-15 prosent av hva de lærer meg, så er det til hjelp. Om det er godt nok får vi se på filmlerretet.
Eks-fotballstjernen svinger seg stadig i filmbransjen. Etter å ha vist seg på eksklusive fester i Cannes er han klar for kinoene. Som engelsktalende skuespiller i gangsterfilm. å ha vist seg på eksklusive fester i Cannes er han klar for kinoene. Som engelsktalende skuespiller i gangsterfilm.